Ανακατανομή θέσεων διπλωματικών και προξενικών αρχών. Στις οργανικές θέσεις του Γενικού Προξενείου της Ελλάδος στο Χονγκ - Κονγκ κατανέμονται οι εξής: • Μία (1) θέση Συμβούλου Πρεσβείας Α’ ή Β’ τάξεως που μεταφέρεται από την Κεντρική Υπηρεσία. • Μία (1) θέση διοικητικού υπαλλήλου Γενικών Καθηκόντων, που έχει διατηρηθεί μετά την κατάργηση της Μόνιμης Αντιπροσωπείας στο FΑΟ. • Μία (1) θέση Διοικητικού Γραμματέα, που έχει διατηρηθεί μετά την κατάργηση του Γενικού Προξενείου Αμβέρσας. • Μία (1) θέση Φύλαξα - Θυρωρού, που έχει διατηρηθεί μετά την κατάργηση του Προξενείου Γένοβας. Μία θέση οδηγού της εξωτερικής υπηρεσίας μεταφέρεται από την Πρεσβεία της Ελλάδος στη Ρώμη και κατανέμεται στη Μόνιμη Αντιπροσωπεία της Ελλάδος στη Δυτικοευρωπαϊκή Ένωση. Στον Υπουργό Εξωτερικών αναθέτουμε τη δημοσίευση και εκτέλεση του παρόντος διατάγματος.